钦定古今图书集成/理学汇编/文学典/第146卷 > 《徐师曾文体明辩》 > 《致辞》〈附〉
## 钦定古今图书集成/理学汇编/文学典/第146卷 > 《徐师曾文体明辩》 > 《致辞》〈附〉

按：致辞者，表之馀也。其原起于越臣祝其主，而后世
因之。凡朝廷有大庆贺，臣下各撰表文，书之简牍以
进。而明廷之宣扬，宫壸之赞颂，又不可缺，故节略表
语而为之辞。观《宋文鉴》以此杂于表中，盖可知已。今
之祝赞，即其制也。